福建省，古之越地，略稱閩，屬華南，治福州。福建地處東南，依山傍海，海岸曲折，島嶼眾多，海岸線之長全國居次；境內十九為山，素有八山一水一分田之稱；東隔海峽望台灣，西屹武夷山界江西，北鄰浙江，南接廣東。有港泉州，興於唐，盛於宋，元極繁盛，沿海商港無一能及，海上絲路始焉，以東方第一大港聞名於世。歷元末波斯戍兵之亂，明代倭患、海禁，泉州市舶司北遷福州，由盛轉衰，風光不再。